Pirmsskola 6 gadi

**Modulis: Uzplaukums digitālā vidē**

**Tēma: Drošība internetā**

**Tēmas atsegums**

**Tēmas apguve strukturēta trīs nodarbībās:**

1. nodarbība - Internets ir lielisks

2. nodarbība - Saturs, kas mūs biedē, satrauc vai apbēdina

3. nodarbība - Personīgās informācijas turēšana drošībā

**Tēmas apguves mērķi:**

***Zināšanas: veidot priekštatu par to,***

* kas ir internets un kādam nolūkam to izmanto;
* ar kādām ierīcēm var pieslēgties internetam un kuras mājās izmanto visbiežāk;
* ka var mācīties un izklaidēties, izmantojot citu ievietoto informāciju;
* ka cilvēki tiešsaistē mēdz uzvesties citādi un izlikties par to, kas viņi nav;
* ka uz attiecībām tiešsaistē attiecināmi tādi paši principi kā attiecībām klātienē, kā arī cieņa pret citām personām tiešsaistē — arī tad, ja esam anonīmi;
* kuri noteikumi un principi jāievēro drošībai tiešsaistē, kā atpazīt riskus, kaitīgu saturu un saziņu un kā par to ziņot;
* kā kritiski izvērtēt tiešsaistes draudzības un informācijas avotus, kā arī izprast riskus, kas saistīti ar cilvēkiem, kurus bērni nekad nav satikuši;
* kā internetā koplieto un izmanto informāciju un datus;
* kādu informāciju drīkst koplietot tiešsaistē.

***Morālās prasmes: sekmēt šādu morālo ieradumu veidošanos bērnos:***

* atbildīgi darboties komandā;
* ar cieņu izturēties pret komandas locekļiem;
* mācīties un izklaidēties, ievērojot drošības noteikumus tiešsaistē;
* atbildīgi rīkoties dažādās tiešsaistes situācijās.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Darbs, kultūra, dzīvība, cilvēka cieņa, brīvība | Rūpes, atbildība, patiesība, harmonija, miers |
| **Tikumi** | Atbildība, gudrība, drosme, savaldība, mērenība | Zinātkāre, attapība, spēja sadarboties, atklātība, pašiniciatīva, pašvadība |

**Tikumu praktizēšanas iespējas:**

* Mācību gada laikā apgūt "Vaifija interneta alfabētu": <https://drossinternets.lv/lv/info/vaifija-interneta-alfabets>
* Regulāri lietot interneta resursus (spēles, audio pasakas, izglītojošus video materiālus u.c.), lai dažādotu mācību procesu un veicinātu bērnu zinātkāri un atbildību tiešsaistē.